**REPUBLIKA SRBIJA**

**NARODNA SKUPŠTINA**

**BIBLIOTEKA NARODNE SKUPŠTINE**

**Tema: Poreske stope i struktura poreskih prihoda**

**Datum: 08.12.2016.**

**Broj: 03/2016**

**Ovo istraživanje je uradila Biblioteka Narodne skupštine za potrebe rada narodnih poslanika i Službe Narodne skupštine. Za više informacija molimo da nas kontaktirate putem telefona 3026-532 i elektronske pošte** *istrazivanja@parlament.rs*. **Istraživanja koja priprema Biblioteka Narodne skupštine ne odražavaju zvanični stav Narodne skupštine Republike Srbije.**

**S A D R Ž A J**

[Uvod 2](#_Toc469404530)

[Tabela 1. Poreske stope u 2015. godini 2](#_Toc469404531)

[Karakteristike poreskog sistema po zemljama 4](#_Toc469404532)

[Tabela 2. Struktura poreza i udeo u BDP u 2013. godini 6](#_Toc469404533)

[Poreske stope i struktura poreskih prihoda u Srbiji 7](#_Toc469404534)

[Tabela 3. Poreske stope u Srbiji 7](#_Toc469404535)

[Tabela 4. Struktura poreskih prihoda u Srbiji 2013- 2016. 8](#_Toc469404536)

# Uvod

Na osnovu podataka Evropske komisije (*Eurostat)* i publikacije od 8. oktobra 2015. godine[[1]](#footnote-1) urađeno je istraživanje glavnih karakteristika poreskog sistema u evropskim zemljama. U tabelama u nastavku prikazane su stope poreza, kao i indikator ukupnih poreskih prihoda u BDP-u koji se razlikuju u pogledu njihovog tretmana socijalnih doprinosa. U radu su navedene karakteristike poreskog sistema po zemljama kao i poreske reformeza razmatrani period od sredine 2014. do septembra 2015. godine. Porezi su kategorisani prema vrsti (PDV, porez na dobit, porez na dohodak građana, itd) uz kratak opis koji se odnosi na granice oporezivanja.

Tabelarni prikaz daje sliku glavnih karakteristika nacionalnih poreskih sistema (lični i korporativni porez, PDV, doprinosi za socijalno osiguranje). Podaci u tabelama odražavaju zakonodavstvo od 1. januara 2015. ukoliko nije drugačije naznačeno, a na osnovu informacija nacionalnih ministarstava finansija. Takođe, prikazano je procentualno učešće direktnih i indirektnih poreza i doprinsa na zarade u društvenom proizvodu - BDP navedenih zemalja 2013. godine.

Tabela u nastavku teksta prikazuje stope direktnih (porez na dobit preduzeća i porez na lična primanja uključujući doplate) indirektnih poreza (porez na dodatu vrednost - PDV, opšta i snižena stopa) kao i stope doprinosa na zarade na teret poslodavca i na teret zaposlenog u evropskim zemljama, kao i prosek na nivou 28 EU zemalja.

# Tabela 1. Poreske stope u 2015. godini

|  |  |  |  |  |  |
| --- | --- | --- | --- | --- | --- |
| Država / stope poreza(%) | PDV/ opšta i snižene stope | Porez na dobit preduzeća | Porez na dohodak(lična primanja, uključujući doplate) | Doprinosi na zaradena teret poslodavca | Doprinosi nazarade na teretzaposlenog |
| AUSTRIJA | 2010 | 25 | 50,0 | 21,73 | 18,07 |
| BELGIJA | 216 i 12 | 33 | 53,8 | 34,7 | 13,07 |
| BUGARSKA | 209 | 10 | 10,0 | 18,10 | 12,90 |
| VELIKA BRITANIJA | 205 | 20 | 45,0 | 12[[2]](#footnote-2) | 13,8 |
| GRČKA | 236,5 i 13 | 29 | 48,0 | 24,56 | 15,5 |
| DANSKA | 25 | 23,5 | 56,8 | *The Wage Guarante Fund[[3]](#footnote-3)* | Pogledati[[4]](#footnote-4) |
| ESTONIJA | 209 | 20 | 20,0 | 33,8 | 1,6 (nezaposlenost) |
| IRSKA | 239 i 13,54,8 - super snižena stopa | 12,5 trgovinska25druge delatnosti | 48,0 | 10,75 | 4 |
| ITALIJA | 22104 -- super snižena stopa | 27,5 | 48,9 | 32,08 | 9,49 |
| ISLAND | 24 | 20 | 46,2 | 7,49[[5]](#footnote-5) | nema |
| KIPAR | 195 i 9 | 12,5 | 35,0 | 7,8 | 7,8 |
| LITVANIJA | 215 i 9 | 155 za MSP | 15,0 | 30,8 | 9 |
| LUKSEMBURG | 17,38 i 143 - super snižena stopa | 21 | 43,6 | Od 12,77 do 15,3[[6]](#footnote-6) | 12,95 |
| MALTA | 185 i 7 | 35 | 35,0 | 10 | 10 |
| MAĐARSKA | 275 i 18 | 19 i 10 [[7]](#footnote-7) | 16,0 | 27 | 18,5 |
| NEMAČKA | 197 | 15,0 | 47,5 | 19,33 | 20,33 |
| NORVEŠKA | 258 i 15 | 27 | 39,0 | 14,1 | 8,2 |
| POLjSKA | 235 i 8 | 19 | 32,0 | 16,26[[8]](#footnote-8) | 13,71 |
| PORTUGAL | 236 i 13 | 2117 (MSP dobit do15.000 evra) | 56,5 | 23,75 | 11 |
| RUMUNIJA | 245 i 9 | 16 | 16,0 | 22,75 | 16,5 |
| SLOVAČKA | 2010 | 22 | 25,0 | 35,2 | 13,4 |
| SLOVENIJA | 229,5 | 17 | 50,0 | 16,1 | 22,1 |
| FINSKA | 2410 i 14 | 20 | 51,6 | 20,98 | 8,45 |
| FRANCUSKA | 202,1 - super snižena stopa5,5 i 10 | 33,315 za MSP[[9]](#footnote-9) | 50,3 | Od 11,29 do 40,63 (38.040 evra) | 14,2 |
| HOLANDIJA | 216 | 2025 (za dobit preko 200.000 evra) | 52,0 | 18,08(maksimum51.978 evra) | 28,15 |
| HRVATSKA | 255 i13 | 20 | 47,2 | 17,2 | 20 |
| ČEŠKA R. | 2110 i 15 | 19 | 22,0 | 34 | 11 |
| ŠVEDSKA | 256 i 12 | 22 | 57,0 | 31,42 | 7 |
| ŠPANIJA | 214 - super snižena stopa i10 | 2825 za MSP | 46,0 | 29,9 | 6,35 |
| EU28 prosek | 21,6 | 22,8 | 39,3 | - | - |

Izvor*: DG Taxation and Customs Union. Further information on national tax reforms, including announcements of forthcoming measures, can be found in the tax reforms database*

<http://ec.europa.eu/eurostat/documents/3217494/7092073/KS-DU-15-001-EN-N.pdf/68116dc2-75bc-4f25-b8a3-ae863ff8dec5>

# Karakteristike poreskog sistema po zemljama

U Belgiji je marginalna vrednost za obračunavanje poreza na dohodak 38.080 evra oporezivog dohotka.

Od 1. januara 2008. godine Bugarska je uvela paušalni porez od 10% na sve nivoe prihoda.

U Češkoj je godišnji prihod iznad određenog iznosa (tj. iznad 1.296.288 čeških kruna za 2016. godinu) je predmet poreza solidarnosti od 7% (pored standardnog poreza od 15% koji se obračunava na bruto oporezivi prihod). Poreska osnovica za porez solidarnosti je bruto prihod koji prelazi granicu: 1.296.288 čeških kruna za 2016.

U Danskoj se oporezivanje zasniva na kategorijama prihoda i različitih poreskih stopa za različite kategorije. Granična vrednost koja se odnosi na plate i određene vrste prihoda od investicija je DKK 467.300 (2016) posle plaćenih doprinosa na zarade. Generalno, prihod od dividende i kapitalni dobici se oporezuje u posebnoj poreskoj šemi 27-42%, u zavisnosti od visine prihoda, dok se određene vrste prihoda od investicija oporezuju na osnovu poreske šeme do 42%.

U Hrvatskoj se porez na dohodak (lična primanja, uključujući doplate) obračunava ukoliko je oporezivi prihod veći od 13.200 hrvatskih kuna na mesečnom nivou.

U Finskoj jegranična vrednost oporezivog dohotka 72.300 evra. Treba napomenuti da su opštinske poreske stope značajne u Finskoj (između 16,5 i 22,5%). Ako pojedinac pripada finskoj crkvi, crkvena taksa iznosi od 1 do 2%. Stopa poreza na dohodak za 2016. je 50,25% u Helsinkiju (bez crkvenog poreza i doprinosa za socijalno osiguranje). Najviša stopa poreza na dohodak za 2016. godinu je 54,25% .

U Nemačkoj granična vrednost oporezivog prihoda iznosi 254.447 evra po obvezniku (ili duplirani iznos ako je poreski obveznik u braku). Pored poreza na dohodak, postoji doplata za solidarnost od 5,5% poreza na dohodak i gde je to primenljivo, porez za crkvu od 8 ili 9% od poreza na dohodak.

U Grčkoj oporezivanje počinje na 40.001 evra oporezivog dohotka. Poseban doprinos solidarnosti primenjuje se retroaktivno do 1. januara 2016. godine i odnosi se na sve oporezive prihode (tj. oporezive prihode na zarade, prihode od investicija, dividende, kamate i sl). Nova progresivna skala na prihod preko 220.001 evra iznosi 10%.

U Mađarskoj postoji samo jedna stopa poreza na dobit (15%) za 2016.

Na Islandu postoje progresivne poreske stope (nacionalne i opštinske) koje se kreću od 37,13% do 46,25%. Stopa poreza na 37,13% primenjuje se na prihod od 0 – 4.032.420 islandskih kruna - ISK a stopa 38,35% na dohodak između 4.032.420 do 10.043.880 ISK, kao i maksimalna stopa od 46,25% na ostvarene prihode iznad 10.043.880 ISK.

U Irskoj obaveza obračunavanja poreza na dobit (40%) počinje na 33.801 evra oporezivog dohotka, drugi porez na dobit od 8% obračunava se na 70.045 evra bruto prihoda. Postoji doplata od 3% na pojedince koji imaju primanja koja prelaze 100.000 evra za godinu dana.

U Italiji marginalni oporezivi prihod je 75.000 evra. Obračunavaju se dodatni regionalni porez (od 0,7 do 3,33%) i opštinske takse (do 0,9%) u zavisnosti od lokacije na kojoj pojedinac ima prebivalište.

U Luksemburgu granica oporezivanja je 100.000 evra oporezivog dohotka. Porez na dohodak uključuje taksu od 7% u korist Fonda za zapošljavanje (9% na oporezivi prihod preko 150.000 evra - taksa klase 1. ili preko 300.000 evra – taksa klasa 2).

U Makedoniji je od 1. januara 2008. godine na snazi paušalni porez od 10% koji se primenjuje za sve nivoe prihoda.

U Holandiji granica za oporezivanje je 66.422 evra oporezivog dohotka

U Norveškoj granica za oporezivanje je 909.500 norveških kruna oporezivog dohotka.

U Poljskoj oporezivanje počinje na dohotku od 85.528 poljskih zlota - PLN.

U Portugalu granica za oporezivanje 2016. godine je prihod od 80.000 evra. Sledeće doplate su takođe na snazi: dodatna doplata do 3,5%, primenjuje se na godišnji oporezivi prihod koji prelazi, po poreskom obvezniku 7.420 evra; doplata solidarnosti je 2,5% na godišnji oporezivi prihod između 80.000 evra i 250.000 evra, a 5% na godišnji oporezivi prihod koji prelazi 250.000 evra.

Pored navedenih karakteristika poreskog sistema, treba napomenuti i dinamiku poreskih reformi koje su se za razmatrani period u većini evropskih zemalja dešavale 2014. ili 2015. godine.[[10]](#footnote-10) Tako su poslednje poreske reforme u Bugarskoj, Hrvatskoj, Irskoj, Islandu i Italiji na snazi od januara 2015. godine. Isto je u Mađarskoj (porez na dobit korporacija, PDV, akcize) dok je izmena poreza na dohodak na snazi od 1. januara 2016. godine. U Rumuniji je u januaru 2016. godine izmenjen porez na dobit preduzeća, dok je poslednja izmena PDV-a od aprila 2014. godine. U drugim evropskim zemljama poslednje poreske reforme su iz januara 2015. godine (Litvanija, Luksemburg, Malta, Norveška, Holandija, Češka, Portugal, Slovačka, Španija, Švedska)[[11]](#footnote-11) odnosno u Sloveniji gde su poreske reforme bile u aprilu 2015. godine.

U tabeli br. 2. prikazano je procentualno učešće direktnih i indirektnih poreza i doprinsa na zarade u bruto društvenom proizvodu (BDP) navedenih zemalja 2013. godine.

# Tabela 2. Struktura poreza i udeo u BDP u 2013. godini

|  |  |  |  |  |  |
| --- | --- | --- | --- | --- | --- |
| Država / udeo poreza u BDP (%) | PDV | Porez na dobit preduzeća | Porez na dohodak | Doprinosi na zarade  | Ukupno porezi i doprinosi u BDP |
| AUSTRIJA | 7,7 | 10,2 | 2,2 | 14,6 | 43,4 |
| BELGIJA | 6,9 | 13,2 | 3,1 | 14,2 | 45,2 |
| BUGARSKA | 9,2 | 2,9 | 1,9 | 7,6 | 28,1 |
| VELIKA BRITANIJA | 6,9 | 9,3 | 2,4 | 6,2 | 33,7 |
| GRČKA | 6,9 | 6,0 | 1,3 | 10,6 | 34,3 |
| DANSKA | 9,6 | 26,6 | 2,7 | *-* | 47,6 |
| IRSKA | 5,9 | 9,9 | 2,4 | 4,4 | 28,8 |
| ITALIJA | 5,8 | 11,9 | 2,5 | 13,0 | 43,1 |
| ISLAND | 8,0 | 13,9 | 2,2 | 3,7 | 35,9 |
| KIPAR | 7,7 | 2,9 | 6,5 | 7,5 | 31,6 |
| LITVANIJA | 7,5 | 3,6 | 1,4 | 10,8 | 26,9 |
| LUKSEMBURG | 7,7 | 9,0 | 4,9 | 11,3 | 39,4 |
| MALTA | 7,7 | 6,9 | 5,6 | 5,8 | 32,8 |
| MAĐARSKA | 9,0 | 5,0 | - | 13,0 | 38,4 |
| NEMAČKA | 7,0 | 8,9 | 2,5 | 15,1 | 38,1 |
| NORVEŠKA | 7,7 | 9,9 | - | 9,5 | 40,5 |
| POLjSKA | 7,0 | 4,5 | 1,8 | 12,3 | 31,8 |
| PORTUGAL | 8,1 | 7,8 | 3,4 | - | 34,3 |
| RUMUNIJA | 8,3 | 3,4 | 2,0 | 8,6 | 27,4 |
| SLOVAČKA | 6,4 | 2,9 | 2,9 | 13,4 | 30,2 |
| LOVENIJA | 8,4 | 5,3 | 1,2 | 14,8 | 37,0 |
| FINSKA | 9,3 | 12,9 | - | 12,7 | 43,9 |
| FRANCUSKA | 6,8 | 9,0 | 2,7 | 16,9 | 45,3 |
| HOLANDIJA | 6,6 | 7,0 | 2,2 | 15,2 | 37,2 |
| HRVATSKA | 12,6 | 3,9 | 2,0 | 11,2 | 36,5 |
| ČEŠKA R. | 7,4 | 3,7 | 3,2 | 14,8 | 34,8 |
| ŠVEDSKA | 8,9 | 14,8 | 2,7 | 2,8 | 42,8 |
| ŠPANIJA | 5,9 | 7,6 | - | 11,4 | 32,4 |
| EU28 prosek | 6,9 | 9,4 | 2,5 | 12,6 | 38,8 |

Prema*: DG Taxation and Customs Union. Further information on national tax reforms, including announcements of forthcoming measures, can be found in the tax reforms database*

# Poreske stope i struktura poreskih prihoda u Srbiji

U tabelama u nastavku istraživanja prikazane su poreske stope ili procentualni iznos poreza u odnosu na poresku osnovicu, kao i struktura poreskih prihoda u Srbiji po godinama, odnosno procentualno učešće pojedinih poreza u ukupnom poreskom prihodu.

# Tabela 3. Poreske stope u Srbiji

|  |  |  |  |  |  |
| --- | --- | --- | --- | --- | --- |
| Vrste poreza / stope poreza(%) | PDV/ opšta i posebna stopa | Porez na dobit preduzeća | Porez na dohodakgrađana | Doprinosi za obavezno socijalno osiguranje na teret poslodavca | Doprinosi za obavezno socijalno osiguranje na teretzaposlenog |
|  | 2010 | 15 | 10,0 | 12 5,15 0,75 | 145,15 0,75 |

Izvor: Poreski sistem u Srbiji; [http://www.zup.co.rs/materijali/Tabela%205,159L.pdf](http://www.zup.co.rs/materijali/Tabela%205%2C159L.pdf) 30.11.2016.

Stope poreza na dohodak građana regulisane su Zakonom o porezu na dohodak građana. Pored stope za zarade od 10%, stopa poreza za prihode od kapitala i kapitalnih dobitaka iznosi 15%, a 20% na ostale vrste prihoda.

Doprinosi za obavezno socijalno osiguranje regulisani su Zakonom o doprinosima za obavezno socijalno osiguranje. Struktura doprinosa je sledeća: 26% - stopa za obavezno penzijsko i invalidsko osiguranje; 10,3% za obavezno zdravstveno osiguranje; 1,5% za osiguranje za slučaj nezaposlenosti.

# Tabela 4. Struktura poreskih prihoda u Srbiji 2013- 2016.

* u mil.dinara

|  |  |  |  |  |  |
| --- | --- | --- | --- | --- | --- |
| Prihodi / god. | 2013 | 2014 | 2015 | 2015/ udeo u poreskim prihodima | 2016 (1-10) |
| Poreski prihodi | 723.389,6 | 770.958,1 | 797,169,8 | - | 733.401,5 |
| Porez na dobit preduzeća | 53.214,0 | 63.790,6 | 56.960,7 | 7,15% | 63.773,2 |
| Porez na dohodak građana | 43.376,6 | 44.820,6 | 44.825,2 | 5,62% | 38.535,8 |
| PDV | 380.624,3 | 409.564,2 | 416.056,2 | 52,19% | 375.166,9 |
| Neporeski prihodi | 87.338,0 | 103.668,6 | 145.204,3 | - | 122.002,7 |
| Donacije | 1.353,0 | 6.456,6 | 5.464,2 | - | 7.628,2 |
| BDP | 3.876.403,4 | 3.908.469,6 | 3.973.033,6 | - | - |

Izvor: Ministarstvo finansija, Prema: Tabela 2. Primanja i izdaci budžeta Republike Srbije od 2008. do 2016. godine: <http://www.mfin.gov.rs/pages/article.php?id=12805>

Uočljivo je da prihod od PDV čini više od polovine poreskih prihoda. Može se napraviti uporedna analiza sa učešćem pojedinih poreza na nivou proseka EU zemalja 2013. godine (pogledati Tabelu 2.). Primera radi, udeo PDV u BDP u 2013. godini u Srbiji iznosio je 9,8% dok je prosek EU zemalja 6,9%. Takođe, iste godine u EU zemljama 9,4% BDP predstavlja prihod od poreza na dobit preduzeća, koji je u Srbiji iznosio 1,4% društvenog proizvoda, odnosno 1,1% BDP od poreza na dohodak građana (prosek EU zemalja - 5%).

Prema Zakonu o budžetu RS za 2016. poreski prihodi u ukupnim prihodima RS za 2016. godinu čine 83,2%. Prema Predlogu zakona o budžetu RS za 2017. godinu, planiraju se ukupni prihodi od 1.092,9 milijarde dinara, od čega poreski prihodi 918.6 milijarde dinara ili 83,9%.[[12]](#footnote-12) Struktura poreskih prihoda je sledeća:Porez na dohodak građana - 56 milijarde dinara i veći je za 14,3 procenta u odnosu na procenjeni iznos u 2016. godini. Ukupno učešće poreza na dohodak u 2017. godini iznosi 5,1%. Porez na dobit preduzeća - 74,4 milijarde dinara ili 8,10%. Od naplate poreza na dodatu vrednost očekuje se priliv u visini od 466 milijardi dinara, što predstavlja nominalno povećanje od 4,1 odsto u odnosu na prošlu godinu. Udeo PDV-a u poreskim prihodima iznosi 50,73%, dok je u ukupnim prihoda u 2017. godini 42,7%.[[13]](#footnote-13)

**Istraživanje uradila:**

mr Marina Prijić

viši savetnik - istraživač

1. *Taxation trends in the European Union /* National tax systems: Structure and recent developments, ЕUROSTAT, 2015 edition, ISSN 2467-0073. [↑](#footnote-ref-1)
2. U Velikoj Britaniji doprinosi na teret poslodavca iznose 12% za godišnje zarade do 42.380 britanskih funti, a nakon toga se povećavaju 2%. Doprinosi na teret zaposlenog su 13,8% na godišnje zarade koje prelaze 8.112 britanskih funti. [↑](#footnote-ref-2)
3. [↑](#footnote-ref-3)
4. Doprinosi poslodavca u Danskoj - The Wage Guarante Fund su fiksni i iznose 380 danskih kruna- DKK po zaposlenom. Zaposleni plaćaju fiksne doprinose za socijalno osiguranje i to: za slučaj nezaposlenosti i ranije penzionisanje: DKK 3.972 odnosno DKK 5.784 za osigurano lice sa punim radnim vremenom, dok su doprinosi za osiguranika sa skraćenim radnim vremenom DKK 2.640 i DKK 3.852. Fleksibilan doprinos iznosi DKK 1447 kvatralno. [↑](#footnote-ref-4)
5. Island - doprinosi na teret poslodavaca 7,49% (8.14% za pomorsku delatnost). Doprinosa na teret zaposlenog nema, već samo 4% premija za penzijsko osiguranje. [↑](#footnote-ref-5)
6. Luksemburg- granica oporezivanja je prihod od 9.614,82 evra na mesečnom nivou. [↑](#footnote-ref-6)
7. Mađarska - granica oporezivanja je 500 mil. forinti poreske osnovice na godišnjem nivou [↑](#footnote-ref-7)
8. Poljska - granica oporezivanja je prihod od 118.770 PLN godišnje. [↑](#footnote-ref-8)
9. U Francuskoj stopa poreza na dobit za mala i srednja preduzeća iznosi 15%. [↑](#footnote-ref-9)
10. Više informacija na internet stranici: National tax systems: Structure and recent developments; Main features of the tax system

<http://ec.europa.eu/eurostat/documents/3217494/7092073/KS-DU-15-001-EN-N.pdf/68116dc2-75bc-4f25-b8a3-ae863ff8dec5> [↑](#footnote-ref-10)
11. Švedska - novi doprinosi na zarade na teret zaposlenih na snazi od 1.1. 2016. [↑](#footnote-ref-11)
12. Neporeski prihodi su projektovani na 162,2 milijarde dinara, što je 14,9% ukupnih prihoda. Ostatak čine donacije u iznosu od 13,5 milijardi dinara, što čini 1,2% ukupnih prihoda. [↑](#footnote-ref-12)
13. Predlog zakona o budžetu RS za 2017. godinu [↑](#footnote-ref-13)